لݣصر هو واحد التجمعات سكانية محصنة بالسوار لهدف دفاعي، هاد الطريقة د التجمع منتاشرة ف لمغريب لكبير وبالضبط ف لجنوب وعندها ستيل معماري تقليدي بحيت كيتبنى بالطين ب اللوح ولا الطوب. كاتكون البنايات فلݣصر متقاربة ومزاحمة (عكس الدشر)، كتجمع بيناتها المرافق دجماعة اللي كاتشكل مركز لݣصر بحال المعابد (الجامع، الكنيس..) السويقات.... كيكون فيه تاني لمطمورات دلݣمح و لخزين د لمونة. كاتتبنى الݣصور عموما على كديات دايرة بيها لواحات والجنانات ودايز عليها الويدان، وكتميز بنظام توزيع الما معروف ب لخطارات والسواݣي (جمع ساݣية). تعتامدات هاد الطريقة د لهندسة دلݣصور كحماية ودفاع على سكان الواحات من هجمات قبائل الصحرا الرحل اللي كانو كيتعرضو ليها. ݣصر آيت بن حدو (لمغريب) ݣصر الروضات (لمغريب) ݣصر تيݣيت (لمغريب) ݣصر تيݣيت (لمغريب)